Wolfsburg

Wolfsburg er en by i Niedersachsen i Tyskland. Den ligger ved elven Aller nordøst for Braunschweig, og hadde 123 144 innbyggere i 2012. Byen ble grunnlagt som KdF-Stadt av nasjonalsosialistene i Hitler-Tyskland i 1938 for å skaffe boliger til arbeiderne ved fabrikkene som produserte Volkswagen, «folkevogna», opprinnelig kalt KdF-Wagen etter fritidsorganisasjonen Kraft durch Freude, forkortet KdF. Wolfsburg er fremdeles Volkswagen-konsernets hovedsete og dominert av bedriften. Byen har sitt navn fra Wolfsburg-slottet (Schloss Wolfsburg), bygget rundt år 1300 ved bredden av Allers. Det er også et annet slott ved Wolfsburg, bygget etter 1600. I Wolfsburg ligger blant annet det store friluftsmuseet Autostadt, som eies og drives av Volkswagen-konsernet, et planetarium og et kunstmuseum. Enkelte nabolandsbyer ble i etterkrigstiden innlemmet i Wolfsburg, blant andre Fallersleben, hjemby for August Heinrich Hoffmann von Fallersleben, som skrev den tyske nasjonalsangen Das Lied der Deutschen. Sport Den mest kjente idrettsklubben i byen er VfL Wolfsburg, en fotballklubb stiftet i 1945. Klubben vant sitt første seriemesterskap etter å ha vunnet Bundesliga 2009. Ishockeylaget Grizzlys Wolfsburg kommer også fra byen. Vennskapsbyer Luton, Storbritannia, siden 1950 Marignane, Frankrike, siden 1963 Province of Pesaro e Urbino, Italia, siden 1975 Halberstadt, Tyskland, siden 1989 Changchun, Folkerepublikken Kina, siden 2006 Togliatti, Russland, siden 1991 Bielsko-Biała, Polen, siden 1998 Sarajevo, Bosnia-Hercegovina siden 1985 Toyohashi, Japan siden 2011 Bilder Referanser Eksterne lenker (de) Offisielt nettsted (en) Wolfsburg – kategori av bilder, video eller lyd på Commons (en) Wolfsburg – galleri av bilder, video eller lyd på Commons Autostadt Kunstmuseum Wolfsburg